Kongreya Komelê Demokratîkî (KCD) û Partîya Herêman ê Demokratîkan (DBP)seba ke paştî bidê Bernameyê Têkoşînê Demokratîkî yê HDPyî 13 rojan de do 8 şaristanan zîyaret bikerê.
Bernameyê Dêrsimî yê Heyetê KCD û DBPyî bi zîyaretê keyeyê Gulîstane Doku qedîya. Hemserekê KCDyî Bedran Ozturk, Hemsereka DBPyî Salîha Aydenîz, Wekîla HDPyî ya Dêrsimî Alîcan Onlu û Wekîla HDPyî ya Amedî Semra Guzel tewrê zîyaretî bîyî.
Heyetî Pirdê Sari Saltukî de keyeyî reyde ame têhet û waka Gulîstane Aygule Doku ra zanayîşî girewtî. Aygule Doku derheqê xebatanê cigêrayîşî û rewşa peyêne de zanayîşî dayî û veng da ke Gulîstane bêra dîyene.
Heyet ewro do şoro Mêrdîn.
